ಸಿಂಪಲ್ಲಾಗಿ ಜೋಳದ ಕಬಾಬ್ ಸ್ಟಿಕ್ ಮಾಡುವ ವಿಧಾನ

ಮತ್ತೆ ಕರ್ನಾಟಕದಾದ್ಯಂತ ಮಳೆ ಆರಂಭವಾಗಿದೆ. ಮಕ್ಕಳು, ಕೆಲಸಕ್ಕೆ ಹೋಗುವವರು ಬೇಗ ಬೇಗ ಮನೆ ಸೇರಿಕೊಳ್ಳುತ್ತಾರೆ. ಆದರೆ ಮನೆಯಲ್ಲಿ ಇದ್ದರೆ ಏನಾದರೂ ಬಿಸಿಬಿಸಿಯಾಗಿ ಖಾರಖಾರವಾಗಿ ತಿನ್ನೋಣ ಅನ್ನಿಸುತ್ತದೆ. ಹೀಗಾಗಿ ಸಿಂಪಲ್ಲಾಗಿ ಜೋಳದ ಕಾಬಾಬ್ ಮಾಡುವ ವಿಧಾನವನ್ನು ಇಲ್ಲಿ ತಿಳಿಸಲಾಗಿದೆ.

ಬೇಕಾಗುವ ಸಾಮಾಗ್ರಿಗಳು:
1. ಸ್ವೀಟ್ ಕಾರ್ನ್ – ಅರ್ಧ ಬಟ್ಟಲು
2. ಆಲೂಗಡ್ಡೆ -1 ಸಣ್ಣದು
3. ಈರುಳ್ಳಿ – 1 ಮೀಡಿಯಂ
4. ಕ್ಯಾಪ್ಸಿಕಂ – 1/4 ಬಟ್ಟಲು
5. ಹಸಿಮೆಣಸಿಕಾಯಿ – 5
6. ನಿಂಬೆ ಹಣ್ಣು – ಸಣ್ಣದು
7. ಕೊತ್ತಂಬರಿ ಸೊಪ್ಪು + ಪುದೀನಾ – ಸ್ವಲ್ಪ
9. ಶುಂಠಿ – ಸ್ವಲ್ಪ
10. ಗರಂ ಮಸಾಲ – 1/2 ಚಮಚ
11. ಅಕ್ಕಿ ಹಿಟ್ಟು – 1 ಚಮಚ
12. ಕಡಲೆ ಹಿಟ್ಟು – 1 ಚಮಚ
13. ಬ್ರೆಡ್ – 2 ಸ್ಲೈಸ್
14. ಉಪ್ಪು – ರುಚಿಗೆ ತಕ್ಕಷ್ಟು
15. ಎಣ್ಣೆ – ಕರಿಯಲು
16. ಐಸ್‍ಕ್ರೀಂ ಸ್ಟಿಕ್ – 5-10

ಮಾಡುವ ವಿಧಾನ:
* ಮೊದಲಿಗೆ ಸ್ವೀಟ್ ಕಾರ್ನ್ ಅನ್ನು ನೀರಿನಲ್ಲಿ ಬೇಯಿಸಿ.
* ಬಳಿಕ ನೀರು ಸೋಸಿ ಮಿಕ್ಸರ್ ಜಾರ್ ಗೆ ಹಾಕಿ ಒಂದು ಸುತ್ತು ಗ್ರೈಂಡ್ ಮಾಡಿ
* ತರಿತರಿಯಾಗಿ ರುಬ್ಬಿದ ಸ್ವೀಟ್ ಕಾರ್ನ್ ಅನ್ನು ಒಂದು ಮಿಕ್ಸಿಂಗ್ ಬೌಲ್ ಗೆ ಹಾಕಿ.
* ಅದಕ್ಕೆ ಬೇಯಿಸಿ ತುರಿದ ಆಲೂಗಡ್ಡೆ, ಸಣ್ಣಗೆ ಹೆಚ್ಚಿದ ಈರುಳ್ಳಿ, ಕ್ಯಾಪ್ಸಿಕಂ, ಶುಂಠಿ, ಹಸಿಮೆಣಸಿನ ಕಾಯಿ, ಕೊತ್ತಂಬರಿ, ಪುದೀನಾ ಹಾಕಿ ಕಲಸಿ.
* ನಂತರ ಅದಕ್ಕೆ ಗರಂ ಮಸಾಲ ಜೊತೆಗೆ ನೀರಿನಲ್ಲಿ ಅದ್ದಿ ಹಿಂಡಿದ ಬ್ರೆಡ್ ಅನ್ನು ಪುಡಿ ಮಾಡಿ ಹಾಕಿ.
* ನಂತರ 1 ಚಮಚ ಅಕ್ಕಿ ಹಿಟ್ಟು, ಕಡಲೆ ಹಿಟ್ಟು, ರುಚಿಗೆ ತಕ್ಕಷ್ಟು ಉಪ್ಪು ಹಾಕಿರಿ.
* ಬಳಿಕ ಬೇಯಿಸಿದ ಸ್ವೀಟ್ ಕಾರ್ನ್ ಮತ್ತು ನಿಂಬೆ ಹಣ್ಣಿನ ರಸ ಸೇರಿಸಿ.
* ಬಳಿಕ ಎಲ್ಲವೂ ಸರಿಯಾಗಿ ಮಿಕ್ಸ್ ಆಗುವಂತೆ ಕೈಯಲ್ಲಿ ಕಲಸಿಡಿ.
* ಎರಡೂ ಅಂಗೈಗೆ ಎಣ್ಣೆ ಸವರಿಕೊಂಡು ಹಿಟ್ಟು ರೋಲ್ ಮಾಡಿ ಐಸ್‍ಕ್ರೀಂ ಸ್ಟಿಕ್‍ಗೆ ಅಂಟಿಸಿ.
* ಕಾದ ಎಣ್ಣೆಯಲ್ಲಿ ಡೀಪ್ ಫ್ರೈ ಮಾಡಿ ಸವಿಯಿರಿ..
ಗಮನಿಸಿ: (ಹಿಟ್ಟು ಮಿಕ್ಸ್ ಮಾಡಲು ನೀರು ಬಳಸಬೇಡಿ)